Plesier en pyn van aanbouings. | Perdebytjie se nes
Plesier en pyn van aanbouings.
May 19, 2014 perdebytjie	6 Comments
My huishulp het die dapper skoene van aanbouery aangetrek.Sy is vrou-alleen en ek bewonder haar moed en deursettingsvermoe.Eerstens moes sy iemand kry om die planne op te trek en daarna munisipale goedkeuring kry.In die proses vind sy toe uit dat haar buurman twee meter van haar erf ingepalm het.Toe sy hom daaroor uitvra,lig hy haar in dat hy twee meter van sy erf vir sy ander buurman gegee het vir die bou van ‘n garage,toe vat hy twee by haar.Dit was natuurlik voor haar huisie gebou is.Die vent was heel inskiklik om dit terug te gee,maar ‘n week later slaan hy twee makoekoes van sinkplate amper teen haar tuinmuur op en bou toe sommer ‘n toilet vir die nuwe huurders ook daar.Verder het hy die vermetelheid gehad om ‘n aansluiting by haar rioolsisteem te maak!Tot haar ergernis stapel hy ‘n klomp gemors teen die muur op aan sy kant.Dis haar muur,waarvoor ons haar help betaal het,maar ta doen nou alles in sy vermoe om haar te kortwiek.
Die taaie vroutjie laat haar nie van stryk bring nie en gee orders dat hy maar die pakaas teen haar muur moet verwyder en dat haar nuwe muur nou styf teen die makoekoes gaan staan…twee meter is twee meter.Ons stuur volgende week die muurmense om die skuif te doen.Makoekoes is verbode,maar in die area waar sy bly,het een persoon daarmee begin en nou spring die goed op soos paddastoele.Dit is so aaklig.Ek kom baie daar en dis skokkend om die praghuise te sien,met sinkkrotte langsaan.Die munisipaliteit is veronderstel om dit te verhoed,maar die mense steur hulle min daaraan. ‘n Kostelikheidjie van haar aanbouery is die feit dat haar bouer al die vensterrame,deure en ander boumateriaal op haar huis se dak gestoor het.Soos hy bou,kom die goed een vir een af.Lang vingers in die township is soos die slap takke aan ‘n wilgerboom.Selfs haar tuinstoele en wasgoed is al weggedra.Ons kla,maar in die townships gaan dit rof!
Previous PostUiteindelik….Next PostWoeste dag..	6 thoughts on “Plesier en pyn van aanbouings.”	Woef-Woef says:	May 19, 2014 at 6:23 pm	Slim bouer! Lyk my hier in onse land kan elkeen sy eie interpretasie van die wet hê
Reply	perdebytjie says:	May 19, 2014 at 6:31 pm	Jip,daars twee stelle reels..hang net af waar jy woon.Ons mag geen strukture oprig sonder toestemming nie,maar nouja,armoede en sukkel steur hom nie aan wette nie.Soms kan mens dit verstaan.
Reply	melouisef says:	May 19, 2014 at 9:28 pm	Mens moet nooit ‘n vrou onderskat nie. Jy kan haar bewonder want deursettingsvermoe het sy in oormaat.
Reply	perdebytjie says:	May 20, 2014 at 1:49 pm	Veral hierdie enetjie..ek het lanklaas so ‘n vegter gesien!
Reply	melouisef says:	May 20, 2014 at 1:56 pm	Terloops onthou net dit neem n rukkie om ‘bekend’ te word op wp, en 90% van my blogvriende hier is engelssprekend.
Kameel says:	May 20, 2014 at 10:11 am	Dit klimk asof dit daar gaan soos my man altyd sê “‘n Mens moet jou grasperk in die aand oprol, anders steel hulle hom.” Daar is tog iets komies aan die prentjie met die bougoed op die dak. Sterkte vir die vasberade vrou!!!